**Mehanizētās bāzes ar garāžu drezīnai ēkas Dārza ielā 12, Madonā, Madonas novadā, bojāta jumta seguma atjaunošana pēc vētras**

**DARBA UZDEVUMS**

1. **Ievads:**

VAS “Latvijas dzelzceļš”, turpmāk LDz, publiskās lietošanas dzelzceļa infrastruktūras zemes nodalījuma joslā, pēc adreses Dārza ielā 12, Madonā, atrodas ēka ar kadastra apzīmējumu 70010011613003, turpmāk Ēka. Ēka pieder LDz.

 Pašlaik Ēkā notiek būvniecības darbi ēkas nesošo konstrukciju pastiprināšanai. 07.08.2023. būvdarbu izpildes vietā plosījās spēcīga vētra, sakarā ar ko Ēkai pēc visas jumta platības ir daļēji nojaukts un daļēji nobīdīts jumta segums (uzkausējamais hidroizolācijas materiāls), kā arī daļēji nojaukta siltumizolācijas virskārta, siltumizolācijas apakšējais un palikušais augšējais slānis daļēji tiek samitrināts ar nokrišņiem.

1. **Mērķis:**

Veikt Ēkas bojāta jumta seguma atjaunošanu, esošais jumta segums sabojāts un ir pazaudējis hermētiskumu, sakarā ar ko ir liels nokrišņu piekļuves risks ēkas iekšienē un tālākā ēkas ekspluatācija nav pieļaujama bez jumta seguma atjaunošanas.

1. **Uzdevumi:**

**Darba uzdevuma ietvaros plānoto darbu apjomus skatīt “Plānoti būvdarbu apjomi** **Mehanizētās bāzes ar garāžu drezīnai ēkas Dārza ielā 12, Madonā, Madonas novadā, bojāta jumta seguma atjaunošanai pēc vētras” saraksta pielikumā.**

* 1. Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvus un tehniskos noteikumus;
	2. Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas.
1. **Īpaši noteikumi:**

**4.1.** **Sakarā ar to, ka pašlaik norisinās būvdarbi Ēkas nesošo konstrukciju pastiprināšanai, jumta seguma atjaunošanu paredzēts veikt paralēli iepriekš minētiem būvdarbiem, kuri pašlaik noris jumta atjaunošanas darbiem (skat. pielikumu Nr.1.). Jumta atjaunošanas būvdarbu secību un izpildes laikus ir jāsaskaņo ar Būvuzņēmēju, kurš pašlaik īsteno nesošo konstrukciju pastiprināšanas būvdarbus.**

4.2. Būvuzņēmējam ir jābūt reģistrētam Būvkomersantu reģistrā. Būvdarbu vadītājs - būvspeciālists ar sertifikātu “Ēku būvdarbu vadīšana”;

4.3.Būvuzņēmējam jābūt vispārējās civiltiesiskās atbildības apdrošināšanas polisei, būvdarbu vadītajam jābūt profesionālās civiltiesiskās atbildības apdrošināšanas polisei;

4.4.Visiem pielietotiem materiāliem jābūt ekspluatācijas īpašību deklarācijām atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstības un citām prasībām jābūt norādītām atbilstoši aktuāliem LVS EN standartiem, Latvijas valsts standartiem un normatīvajiem aktiem;

4.5.Būvuzņēmējam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 5 (pieciem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Būvuzņēmējam Līguma atlikušo summu par izpildītiem un pieņemtajiem Darbiem līdz brīdim kamēr Būvuzņēmējs iesniedz Pasūtītājam garantijas perioda garantijas polisi;

4.6.Būvuzņēmējam 3 (trīs) darba dienu laikā no Līguma spēkā stāšanās brīža ir jāveic Līguma nodrošinājuma iemaksu 10% (desmit procentu) apmērā no Līguma summas, Pasūtītāja bankas kontā;

4.7.Būvuzņēmējs tiks atbildīgs par trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam 100% (viens simts procentu) apmērā;

4.8.Objekta apskatei pēc iepriekšējas pierakstīšanās, sazināties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku tel. 29907116, e-pasts: rasita.latkovska@ldz.lv;

4.9.Pieslēgšanos tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Būvuzņēmējam ir nepieciešams pieslēgties pie Pasūtītāja tehniskajām komunikācijām, Būvuzņēmējs par to informē Pasūtītāju, nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksā rēķinus par izmantotiem resursiem uz sava rēķina.

1. **Rezultāts:**

Paveikta Ēkas bojāta jumta seguma atjaunošana, nodrošināta ēkas tālāka droša ekspluatācija.

1. **Laiks un resursi**

6.1.Darbs šī darba uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**6.2. Darbu izpildes termiņš: 30 kalendāra dienas no līguma noslēgšanas dienas.**